T.Rzayev. Çox sağ olun. Hörmətli Sədr, hörmətli millət vəkilləri! “Vəkillər və vəkillik fəaliyyəti haqqında” Qanuna edilmiş əlavə və dəyişikliklər, əlbəttə, ölkədə vəkillik institu-tunun təkmilləşməsinə xidmət edir, digər tərəfdən, vəkillərin statusunu bir daha dəqiqləşdirir. Yaxşı haldır ki, burada bəzi təqsirləndirilən şəxslərə, eləcə də aztəminatlı şəxslərə hüquqi yardımın dövlət vasitəsilə həyata keçirilməsi nəzərdə tutulur. Əlbəttə, Azərbaycanda vəkillik institutu vacib institutdur. Vəkillərin həm ixtisasca təkmilləşdirilməsinə, həm də sayının artırılmasına ehtiyac vardır.